CELEX: 32019R1761
Language: mt
Date: 2019-10-23 00:00:00
Title: Regolament ta’ Implimentazzjoni tal-Kummissjoni (UE) 2019/1761 tat-23 ta’ Ottubru 2019 li jemenda l-Parti 1 tal-Anness I tar-Regolament (KE) Nru 798/2008 fir-rigward tal-inklużjoni tar-Renju Unit tal-Gran Brittanja u l-Irlanda ta’ Fuq u ta’ wħud mid-Dipendenzi tal-Kuruna tiegħu fil-lista ta’ pajjiżi terzi, territorji, żoni jew kumpartimenti awtorizzati għall-introduzzjoni fl-Unjoni ta’ kunsinni ta’ tjur u prodotti tat-tjur (Test b’rilevanza għaż-ŻEE)

24.10.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 270/72
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2019/1761
         tat-23 ta’ Ottubru 2019
         li jemenda l-Parti 1 tal-Anness I tar-Regolament (KE) Nru 798/2008 fir-rigward tal-inklużjoni tar-Renju Unit tal-Gran Brittanja u l-Irlanda ta’ Fuq u ta’ wħud mid-Dipendenzi tal-Kuruna tiegħu fil-lista ta’ pajjiżi terzi, territorji, żoni jew kumpartimenti awtorizzati għall-introduzzjoni fl-Unjoni ta’ kunsinni ta’ tjur u prodotti tat-tjur
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman (1), u b’mod partikolari l-punti (1) u (4) tal-Artikolu 8 tagħha,
         Wara li kkunsidrat d-Direttiva tal-Kunsill 2009/158/KE tat-30 ta’ Novembru 2009 dwar il-kondizzjonijiet tas-saħħa ta’ bhejjem li jirregolaw il-kummerċ intra-Komunitarju, u l-importazzjoni ta’ tajr u bajd għat-tfaqqis (2) minn pajjiżi terzi, u b’mod partikolari l-Artikolu 23(1) tagħha,
         Billi:
         
                     (1)
                  
                  
                     Fid-29 ta’ Marzu 2017 ir-Renju Unit ippreżenta n-notifika tal-intenzjoni tiegħu li joħroġ mill-Unjoni skont l-Artikolu 50 tat-Trattat dwar l-Unjoni Ewropea (TUE). Fil-11 ta’ April 2019, il-Kunsill Ewropew adotta d-Deċiżjoni (UE) 2019/584 (3) meħuda bi qbil mar-Renju Unit, li testendi l-perijodu skont l-Artikolu 50(3) tat-TUE. Skont dik id-Deċiżjoni, il-perijodu previst fl-Artikolu 50(3) tat-TUE ġie estiż ulterjorment sal-31 ta’ Ottubru 2019. Għalhekk, id-dritt tal-Unjoni ma jibqax japplika fir-Renju Unit mill-1 ta’ Novembru 2019 (“id-data tal-ħruġ”).
                  
               
                     (2)
                  
                  
                     Ir-Regolament tal-Kummissjoni (KE) Nru 798/2008 (4) jistabbilixxi lista ta’ pajjiżi terzi, territorji, żoni jew kumpartimenti li minnhom jistgħu jiġu impurtati u jsir tranżitu ta’ tjur u prodotti tat-tjur (il-komoditajiet) fl-Unjoni u r-rekwiżiti ta’ ċertifikazzjoni veterinarja. Dan jistipula li dawk il-komoditajiet jistgħu jiġu impurtati fl-Unjoni u jgħaddu minnha bi tranżitu biss, mill-pajjiżi terzi, mit-territorji, miż-żoni jew mill-kompartimenti mniżżla fil-kolonni 1 u 3 tat-tabella fil-Parti 1 tal-Anness I tiegħu.
                  
               
                     (3)
                  
                  
                     Ir-Renju Unit tal-Gran Brittanja u l-Irlanda ta’ Fuq ipprovda l-garanziji neċessarji sabiex dak il-pajjiż u wħud mid-Dipendenzi tal-Kuruna tiegħu jikkonformaw mal-kundizzjonijiet stabbiliti fir-Regolament (KE) Nru 798/2008 għall-introduzzjoni fl-Unjoni ta’ kunsinni ta’ komoditajiet mid-data tal-ħruġ, billi jkompli jikkonforma mal-leġiżlazzjoni tal-Unjoni għal perijodu inizjali ta’ mill-inqas disa’ xhur.
                  
               
                     (4)
                  
                  
                     Għalhekk, meta jitqiesu dawn il-garanziji speċifiċi pprovduti mir-Renju Unit tal-Gran Brittanja u l-Irlanda ta’ Fuq, u sabiex jiġi evitat tfixkil bla bżonn tal-kummerċ wara d-data tal-ħruġ, ir-Renju Unit tal-Gran Brittanja u l-Irlanda ta’ Fuq u wħud mid-Dipendenzi tal-Kuruna jenħtieġ li jiġu inklużi fil-lista ta’ pajjiżi terzi u territorji, żoni jew kumpartimenti stabbiliti fil-Parti 1 tal-Anness I tar-Regolament (KE) Nru 798/2008, li huma awtorizzati għall-introduzzjoni fl-Unjoni ta’ kunsinni tal-komoditajiet.
                  
               
                     (5)
                  
                  
                     Għalhekk, jenħtieġ li l-Anness I tar-Regolament (KE) Nru 798/2008 jiġi emendat skont dan.
                  
               
                     (6)
                  
                  
                     Dan ir-Regolament jenħtieġ li japplika mill-1 ta’ Novembru 2019, sakemm f’dik id-data d-dritt tal-Unjoni ma jibqax japplika għar-Renju Unit tal-Gran Brittanja u l-Irlanda ta’ Fuq u fih.
                  
               
                     (7)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Il-Parti 1 tal-Anness I tar-Regolament (KE) Nru 798/2008 għandha tiġi emendata skont it-test fl-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-1 ta’ Novembru 2019.
            Madankollu, m’għandux japplika jekk f’dik id-data d-dritt tal-Unjoni jibqa’ japplika għar-Renju Unit tal-Gran Brittanja u l-Irlanda ta’ Fuq u fih.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-23 ta’ Ottubru 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 18, 23.1.2003, p. 11.
         
            (2)  ĠU L 343, 22.12.2009, p. 74.
         
            (3)  Id-Deċiżjoni tal-Kunsill Ewropew (UE) 2019/584 meħuda bi qbil mar-Renju Unit, tal-11 ta’ April 2019 li testendi l-perijodu taħt l-Artikolu 50(3) TUE (ĠU L 101. 11.4.2019, p. 1).
         
            (4)  Ir-Regolament tal-Kummissjoni (KE) Nru 798/2008 tat-8 ta’ Awwissu 2008 li jistabbilixxi lista ta’ pajjiżi terzi, territorji, żoni jew kumpartimenti li minnhom jistgħu jiġu impurtati u jsir tranżitu ta’ tjur u prodotti tat-tjur fil-Komunità u r-rekwiżiti ta’ ċertifikazzjoni veterinarja (ĠU L 226, 23.8.2008, p. 1).
      
      
         
            ANNESS
            Il-linji li ġejjin jiddaħħlu wara l-entrata taċ-Ċina fil-parti 1 tal-Anness I tar-Regolament (KE) Nru 798/2008 hija emendata kif ġej:
            
                        Kodiċi ISO u isem il-pajjiż terz jew territorju
                     
                     
                        Kodiċi tal-pajjiż terz, tat-territorju, taż-żona jew tal-kumpartiment
                     
                     
                        Deskrizzjoni tal-pajjiż terz, territorju, żona jew kompartiment
                     
                     
                        Ċertifikat veterinarju
                     
                     
                        Kondizzjonijiet speċifiċi
                     
                     
                        Kondizzjonijiet speċifiċi
                     
                     
                        Status ta’ sorveljanza tal-influwenza tat-tjur
                     
                     
                        Status tat-tilqim tal-influwenza tat-tjur
                     
                     
                        Status tal-Kontroll tas-Salmonella
                     
                  
                        Mudell(i)
                     
                     
                        Garanziji addizzjonali
                     
                     
                        Data tal-għeluq
                     
                     
                        Data tal-ftuħ
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                     
                        6 A
                     
                     
                        6B
                     
                     
                        7
                     
                     
                        8
                     
                     
                        9
                     
                  
                        “GB-Ir-Renju Unit tal-Gran Brittanja u l-Irlanda ta’ Fuq
                     
                     
                        GB-0
                     
                     
                        Il-pajjiż kollu
                     
                     
                        SPF
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        BPP, BPR, DOC, DOR, HEP, HER, SRP, SRA, LT20
                     
                     
                         
                     
                     
                         
                     
                     
                         
                     
                     
                         
                     
                     
                        A
                     
                     
                         
                     
                     
                         
                     
                  
                        WGM
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        EP, E, POU, RAT
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        GG-Guernsey
                     
                     
                        GG-0
                     
                     
                        Il-pajjiż kollu
                     
                     
                        BPP, LT20
                     
                     
                         
                     
                     
                         
                     
                     
                         
                     
                     
                         
                     
                     
                        A”